









Anexa nr. 3 la HCL nr. ................
ACORD-CADRU DE SERVICII
nr. ________ data ___________

În temeiul L 98/2016 privind achiziţiile publice cu modificările și completările ulterioare  şi  a HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice se încheie, 
    Între

MUNICIPIUL TIMISOARA prin Primar, cu sediul în Timişoara, B-dul C.D.Loga nr.1 telefon 0256-408300, fax 0256-490635, cod fiscal 14756536, reprezentată prin NICOLAE ROBU - Primar, în calitate de promitent-achizitor, pe de o parte,
    și
SOCIETATEA ....................., cu sediul în................,cod unic de înregistrare RO....................,înregistrată la Oficiul Registrului Comerţului cu nr. ..........,telefon/fax …………,e-mail: ………. , reprezentată prin ……… - Administrator, în calitate de promitent-prestator, pe de altă parte, 
prezentul acord-cadru, în condiţiile în care părţile promitente rămân neschimbate pe toată durata de desfăşurare.
CLAUZE OBLIGATORII

1. Documente care însoţesc Acordul - cadru

1.1. Documentele sunt anexe ale acordului-cadru şi constituie parte componentă a acestuia:
a) Caietul de sarcini și anexele la acesta;

b) Graficul de prestare a serviciilor;

c) Listă subcontractanți cu date de identificare (dacă este cazul);

d) Acord de asociere (dacă este cazul);

e) Angajament de susţinere (dacă este cazul);

f) Contract de subcontractare (dacă este cazul);

g) Propunerea tehnică şi propunerea financiară înregistrată cu nr.
h) Contractele subsecvente.  
2. Scopul acordului cadru 

2.1. Scopul acordului – 
2.1.1. Prezentul Acord cadru stabilește condițiile de desfășurare a activităților specifice serviciului de deszăpezire în Municipiul Timișoara, stabilind nivelurile de calitate și condițiile tehnice necesare funcționării acestui serviciu în condiții de eficiență și siguranță.

2.1.2. Caietul de sarcini a fost elaborat pentru a servi drept documentație tehnică și de referință în vederea stabilirii condițiilor specifice de desfășurare a serviciului public de deszăpezire. 

2.2.  Caietul de sarcini face constituie ansamblul cerințelor tehnice de bază pentru curățarea și transportul zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara și parte integrantă din documentația necesară desfășurării următoarelor activități:

a)  Curățat manual zăpadă 

b)  Curățat manual gheață

c)  Curățat mecanizat zăpadă și gheață 

d)  Combaterea poleiului și a gheții prin stropire cu soluție de clorură de calciu (CaCl2) 

e)  Combaterea poleiului și a gheții prin stropire cu soluție de sare (NaCl) cu inhibitor 

f)  Împrăștiat manual material antiderapant 

g)  Împrăștiat mecanic material antiderapant 

h)  Încărcat și transportat zăpadă și gheață

i)  Curățat guri de scurgere din rețeaua de canalizare

2.3. Specificațiile tehnice se referă la algoritmul executării activităților, la verificarea, inspecția și condițiile de recepție a serviciilor, precum și la alte condiții ce derivă din actele normative și reglementările în legătură cu desfășurarea serviciului public de deszăpezire.
2.4. Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării serviciului de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara. 

2.5. Termenii și noțiunile utilizate sunt prevăzute în Regulamentul Serviciului de Salubrizare al Municipiului Timișoara, Anexa nr. 4 la Caietul de sarcini.
3. Durata acordului-cadru

3.1. - Durata prezentului acord-cadru este de maxim 48 luni, începând de la data semnării lui.
3.2. -  Acordul cadru se consideră finalizat la epuizarea valorii acordului cadru sau la expirarea duratei acestuia, când va înceta să mai producă efecte.

3.3. - Contractele subsecvente se vor încheia anual sau în funcţie de necesităţile autorităţii contractante și de fondurile alocate acestei destinații, pe toată perioada de valabilitate a acordului cadru. 

4. Preţul total al serviciilor

4.1.  –  Valoarea  acordului-cadru  este de maxim …………….. lei fără TVA.

4.2. – Tarifele unitare ale serviciilor sunt cele declarate în propunerea financiară, anexă la acordul-cadru.

5. Cantitatea previzionată
5.1. Cantităţile previzionate de servicii, ce vor fi prestate în baza acordului-cadru, respectiv a contractelor subsecvente sunt după cum urmează : 

 Cantități minime și maxime aferente acordului cadru și contractelor subsecvente, pe activități:
	Nr crt
	Activitatea
	U.M.
	Cantitate minimă 

Contract subsecvent
	Cantitate maximă 

Contract subsecvent
	Cantitate minimă

Acord-cadru
	Cantitate maximă

Acord-cadru

	0
	1
	2
	3
	4
	5
	6

	
	
	
	
	
	col. 3x4
	col. 4x4

	1.
	Curățat manual zăpadă (10% din anexa 1 si 100% din anexa 2)
	mp
	371.068,00
	5.937.088,00
	1.484.272,00
	23.748.352,00

	2.
	Curățat manual gheață (10% din anexa 1 si 100% din anexa 2)
	mp
	371.068,00
	2.226.408,00
	1.484.272,00
	8.905.632,00

	3.
	Curățat mecanizat zăpadă și gheață (90% din anexa 1)
	mp
	3.143.412,00
	125.736.480,00
	12.573.648,00
	502.945.920,00

	4.
	Combaterea poleiului și a gheții prin stropire cu soluție de sare cu inhibitor 

(50% din anexa 1- grad de prioritate 1)
	mp
	1.078.423,50
	4.313.694,00
	4.313.694,00
	17.254.776,00

	5.
	Combaterea poleiului și a gheții prin stropire cu soluție de clorură de calciu 

(10% din anexa 1 - grad de prioritate 1)
	mp
	215.684,70
	647.054,10
	862.738,80
	2.588.216,40

	6.
	Împrăștiat manual material antiderapant (10% din anexa 1 si 100% din anexa 2)
	mp
	371.068,00
	3.710.680,00
	1.484.272,00
	14.842.720,00

	7.
	Împrăștiat mecanic material antiderapant (90% din anexa 1)
	mp
	3.143.412,00
	31.434.120,00
	12.573.648,00
	125.736.480,00

	8.
	Încărcat și transportat zăpadă și gheață
	mc
	5.000
	10.000
	20.000
	40.000

	9.
	Curățat guri de scurgere din rețeaua de canalizare
	mp
	2.000
	2.950
	8.000
	11.800


6. Obligaţiile promitentului-prestator
6.1. Promitentul-prestator se obligă ca, în baza contractelor subsecvente încheiate cu promitentul achizitor, să presteze activități specifice serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara, stabilind nivelurile de calitate și condițiile tehnice necesare funcționării acestui serviciu în condiții de eficiență și siguranță.
6.2. Promitentul - Prestator se obligă ca serviciile prestate să respecte toate clauzele prevăzute în prezentul acord-cadru şi caietul de sarcini cu anexele sale - parte integrantă a acordului cadru.

6.3.  În cazul în care Promitentul - Prestator nu respectă obligaţiile asumate prin prezentul acord-cadru, Promitentul- Achizitor are dreptul de a considera că Promitentul - Prestator nu are capacitatea de a răspunde solicitărilor Promitentului – Achizitor. 

6.4.  Promitentul - Prestator este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata acordului cadru.

6.5. Promitentul - Prestator îşi asuma ca obligaţie principală față de autoritatea contractantă prestarea serviciilor, astfel cum a fost prevăzut în acordul-cadru respectiv Caietul de sarcini cu anexele acestuia.
6.6. Promitentul - Prestator are obligația de a nu transfera total sau parțial obligațiile sale asumate prin prezentul acord-cadru. 

6.7. Promitentul - Prestator se obligă să răspundă solicitării Promitentului - Achizitor de a încheia un contract subsecvent. Dacă acesta declară că nu are capacitatea de a răspunde solicitării sau întrerupe prestarea serviciilor pe o perioadă mai mare de 30 de zile, Promitentul - Prestator va suferi consecințele prevăzute în acordul-cadru pentru neîndeplinirea obligațiilor în sarcina sa, respectiv datorează daune-interese egale cu 30% pe zi, din valoarea contractului subsecvent în cauză.

7. Obligaţiile promitentului-achizitor

7.1. - Promitentul-achizitor se obligă ca, în baza contractelor subsecvente atribuite promitentului-prestator, să achiziţioneze activități specifice serviciului public de deszăpezire în Municipiul Timișoara, stabilind nivelurile de calitate și condițiile tehnice necesare funcționării acestui serviciu în condiții de eficiență și siguranță cu respectarea prevederilor Caietului de sarcini si anexelor la acesta.
7.2. - Promitentul-achizitor se obligă să nu iniţieze, pe durata prezentului acord-cadru, o nouă procedură de atribuire, atunci când intenţionează să achiziţioneze servicii care fac obiectul prezentului acord-cadru, cu excepţia cazului în care Promitentul-Achizitor transmite Promitentului-Prestator o solicitare pentru încheierea unui contract subsecvent și acesta refuză semnarea contractului subsecvent sau declară că nu are capacitatea de a răspunde solicitării din propria sa culpă sau întrerupe prestarea acestora pe o perioadă mai mare de 30 de zile.
8. Ajustarea preţului

8.1. - Pentru serviciile prestate, plăţile datorate de către promitent-achizitor, promitentului-prestator, se determină pe baza preţurilor unitare ale serviciilor pe fiecare prestație declarată în propunerea financiară, anexă la acordul-cadru.  
8.2. - Ajustarea tarifelor se va realiza când intervin modificări legislative, care pot afecta costurile cu serviciile de salubrizare, la solicitarea fundamentată a prestatorului.
8.3. - Ajustarea tarifelor pentru activitățile specifice serviciului public de deszăpezire se face în baza Ordinului Autorității Naționale de reglementare pentru serviciile comunitare de utilități publice nr. 109/2007 actualizat, art. 14, având formula:

                        [Delta (ct) + Delta (ct) x r%]

Delta (t)  =  ------------------------------------------



                  Q

Delta (ct) = creșterea cheltuielilor totale determinate de influențe reale primite în costuri;

r% = cota de profit a operatorului

Q = cantitatea programată în unități de măsură specifice, luată în calcul la nivelul avut în vedere la determinarea tarifului actual.

8.4. - Pentru noile tarife se va încheia un act adițional la contractul subsecvent, fără modificarea valorii acordului cadru.
9. Amendamente 

9.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile prevăzute de legislația în vigoare și în conformitate cu art. 221 din Legea 98/2016.

9.2. Fără a aduce atingere dispoziţiilor dreptului comun privind încetarea acordului-cadru sau dreptului autorităţii contractante de a solicita constatarea nulităţii absolute acestuia în conformitate cu dispoziţiile dreptului comun, autoritatea contractantă are dreptul de a denunţa unilateral acordul-cadru în perioada de valabilitate a acestuia, în cazul modificării contractului în alte condiții decât cele prevăzute de prevederile legale în vigoare.

10. Comunicări

10.1. - (1) Orice comunicare între părţi, referitoare la îndeplinirea prezentului acord-cadru, trebuie să fie transmisă în scris.

    
(2) Orice document scris trebuie înregistrat atât în momentul transmiterii, cât şi în momentul primirii.

10.2. - Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

11. Soluţionarea litigiilor 

11.1. Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi intre ei în cadrul sau în legătură cu îndeplinirea acordului-cadru.

 11.2. In termen de maxim 15 de zile de la apariţia unei dispute, părţile se vor notifica reciproc în scris asupra poziţiilor adoptate, precum şi cu privire la soluţiile propuse pentru rezolvarea disputei respective. In cazul în care vor considera necesar, părţile se pot întâlni în scopul soluţionării disputei. Fiecare parte are obligaţia de a răspunde în termen de 10 zile de la cererea transmisă de cealaltă parte referitor la soluţionarea pe cale amiabilă a disputei.

11.3. Dacă după 15 zile de la începerea acestor tratative directe, părţile nu reuşesc să rezolve în mod amiabil o divergenţă referitoare la acordul-cadru, fiecare parte poate solicita ca disputa să se soluţioneze de către instanţele judecătoreşti competente, potrivit dispozițiilor legale în vigoare.
12. Încetarea acordului cadru
12.1. (1)  Prezentul acord cadru încetează de drept prin ajungerea sa la termen.

(2) Acordul cadru poate înceta şi în următoarele cazuri:

-   prin acordul de voinţă al părţilor;

- prin rezilierea de către o parte ca urmare a neîndeplinirii sau îndeplinirii în mod necorespunzător a obligaţiilor asumate prin prezentul acord – cadru de către cealaltă parte, cu notificare prealabilă de 10 zile a părţii în culpă.

12.2.   Fără a aduce atingere dispoziţiilor dreptului comun privind încetarea acordului-cadru  sau dreptului autorităţii contractante de a solicita constatarea nulităţii absolute acestuia în conformitate cu dispoziţiile dreptului comun, autoritatea contractantă are dreptul de a denunţa unilateral acordul-cadru în perioada de valabilitate a acestuia în una dintre următoarele situaţii: 

   a) contractantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achiziţiile publice;

   b) contractul nu ar fi trebuit să fie atribuit Promitent-Prestatorului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

   c) în cazul modificării contractului subsecvent în alte condiţii decât cele prevăzute de prevederile legale în vigoare.

13. Dispoziţii finale

13.1. - Prezentul  acord-cadru a fost încheiat în 3 exemplare originale, două pentru promitent- achizitor şi unul pentru promitent - prestator.

        PROMITENT - ACHIZITOR                                                     PROMITENT - PRESTATOR
          MUNICIPIUL TIMISOARA


              



                      P R I M A R





                   NICOLAE ROBU 

          ADMINISTRATOR PUBLIC
                 ROBERT KRISTOF

      DIRECTOR DIRECTIA ECONOMICĂ

                STELIANA STANCIU

         ȘEF BIROU SALUBRIZARE

                 DANIEL CORAȘ
          ŞEF SERVICIU JURIDIC

                 CAIUS ŞULI

               AVIZAT JURIDIC

              CRISTINA BOZAN
PAGE  
1

